b'\n_START_ARTICLE_\nTenzorski produkt\n_START_PARAGRAPH_\nTenzorski produkt (oznaka ) se uporablja na zelo razli\xc4\x8dnih podro\xc4\x8djih povezanih z vektorji, matrikami, tenzorji, algebrami in topolo\xc5\xa1kimi vektorskimi prostori. V vseh primerih pa pomeni bilinearno operacijo. Tenzorski produkt ni komutativen.\n_START_SECTION_\nTenzorji\n_START_PARAGRAPH_\nTenzorji so definirani tako, da jim lahko pripi\xc5\xa1emo dolo\xc4\x8deno \xc5\xa1tevilo indeksov. Indeksi so lahko kovariantni (pi\xc5\xa1emo jih spodaj) ali kontravariantni (pi\xc5\xa1emo jih zgoraj). Skupno \xc5\xa1tevilo kovariantnih in kontravariantnih indeksov se imenuje red tenzorja (rang tenzorja), ki pa ni odvisen od \xc5\xa1tevila razse\xc5\xbenosti prostora v katerem opazujemo tenzor. Tenzorji z redom 0 so skalarji, tisti, ki imajo red 1, so vektorji. Vse koli\xc4\x8dine, ki imajo red ve\xc4\x8dji ali enak 2, pa na splo\xc5\xa1no imenujemo kar tenzorji.\n_START_SECTION_\nTenzorski produkt vektorskih prostorov\n_START_PARAGRAPH_\nTenzorski produkt  dveh vektorskih prostorov  in  nad obsegom  se lahko definira z metodo generatorjev in relacij. S tenzorskim produktom dveh vektorskih prostorov dobimo nov vektorski prostor, ki ima razse\xc5\xbenost enako zmno\xc5\xbeku razse\xc5\xbenosti posameznih vektorskih prostorov. Podobno dobimo z mno\xc5\xbeenjem celih \xc5\xa1tevil novo celo \xc5\xa1tevilo.'